### | | | | --- | --- | | | | | --- | | **Byråd** 28. marts 2017 Sagsnr. 710-2014-49952 Dok.nr. 710-2017-80741 Sagsbehandler DPHPJE | | 39.                 Vision og anbefalinger til arbejdet med den åbne skole - Åbent

###

|  |  |
| --- | --- |
| Tidl. politisk behandling | Udvalget for samspil mellem undervisning, fritid og foreningsliv, 26.01.17, pkt. 2 |
| Forventet sagsgang | KF-U, BS-U, ØK, BY |
| Lovgrundlag | Folkeskoleloven, Bekendtgørelse af lov om ungdomsskoler, [adresse] |

###

**SAGENS INDHOLD**

Byrådet skal i denne sag tage stilling til afrapportering
fra § 17 stk. 4-udvalget vedrørende vision og anbefalinger for det videre
arbejde med den åbne skole.

Byrådet besluttede i forbindelse med realiseringen af
folkeskolereformen at nedsætte Udvalget for samspil mellem skoler, fritid og
foreningsliv (efter Kommunestyrelseslovens § 17 stk. 4) til at følge
udviklingen af den åbne skole og efterspørgslen på de kommunale fritidstilbud
de første år efter reformen. Den åbne skole betyder, at skolerne samarbejder
med virksomheder, foreninger mv. i det omgivende samfund. Samarbejdet skal
bidrage til en varieret skoledag og til at understøtte den enkelte elevs
læring, trivsel og dannelse.

I januar 2016 godkendte Byrådet et fornyet kommissorium med
nedenstående opgaver:

· Udvalget har fokus på og følger udviklingen i implementeringen af
den åbne skole, herunder samarbejdet med foreninger, virksomheder,
kulturinstitutioner og ungdomsuddannelser.

· Udvalget har fokus på og følger udviklingen i det forpligtende
samarbejde mellem skoler, musikskole og ungdomsskole.

· Udvalget fungerer som dialogpartner for Favrskov Kommune i
forhold til drøftelse af nye idéer og tiltag på fritidsområdet og den åbne
skole samt søger inspiration eventuelt uden for Favrskov Kommune.

Udvalgets virke blev afsluttet februar 2017. Udvalget har
afslutningsvist udarbejdet et forslag til en vision og en række anbefalinger
til det videre arbejde med den åbne skole. Forslaget indstilles godkendt af
Byrådet, og er vedlagt som bilag.

**VURDERING**

Børn og Skole vurderer, at såvel
udvalgets vision som anbefalinger kan styrke forankringen og den videre
udvikling af den åbne skole.

Udvalget foreslår følgende vision
for den åbne skole:

”Elever i [adresse]
skoler skal have en varieret skoledag. De skal møde differentieret undervisning
med mulighed for at blive udfordret fagligt, personligt og socialt og med
mulighed for at lære på mange forskellige måder.

Alle voksne omkring børn og unge
tager ansvar for, at børnene trives og bliver så dygtige, de kan. Foreninger,
kultur- og uddannelsesinstitutioner, erhvervsfolk og frivillige skal have let
adgang til at bidrage kvalificeret til børn og unges udvikling.

Skolerne inddrager det omgivende
samfund i arbejdet med at opfylde folkeskolens formål og fagenes mål. Målet med
at inddrage lokalsamfundets ressourcer er at styrke elevernes omsætning af
teori til praksis og på en engagerende måde at bidrage til alle elevers læring,
trivsel og dannelse.

Den åbne skole medvirker til at
gøre eleverne motiverede og rustede til at vælge og gennemføre en
ungdomsuddannelse.

For at understøtte ovenstående
har udvalget følgende anbefalinger for det videre arbejde med den åbne skole:

· Børn og unges læring, trivsel og
dannelse er omdrejningspunktet for samarbejder i forbindelse med den åbne
skole.

· Det er vigtigt, at samarbejderne i
den åbne skole er baseret på realistiske forventninger til de ressourcer,
kompetencer og den forpligtelsesgrad, som foreninger, virksomheder og
frivillige kan bidrage med.

· Det er vigtigt, at Byrådet fortsat
prioriterer at afsætte ressourcer til den åbne skole til udvikling af
undervisningsforløb med eksterne aktører og til koordinering af samarbejderne.
Forvaltningen understøtter skolernes arbejde med den åbne skole ved at
facilitere samarbejder med andre aktører. Forvaltningen sikrer den fortsatte
udvikling af den åbne skole i [adresse] og arbejder på at skabe en
sammenhængende organisering i kommunen med henblik på at fremme videndeling.

· Skolebestyrelserne fastsætter
principper for skolens samarbejder i regi af den åbne skole og sikrer, at de
gøres tilgængelige på skolens hjemmeside. Principperne danner grundlag for,
hvordan skolens medarbejdere inddrager lokalsamfundets forskellige aktører i
skolens hverdag.

· Skolelederne understøtter medarbejdernes
arbejde med at åbne skolen og inddrage lokalsamfundets ressourcer meningsfuldt.
Skolelederne sikrer, at den åbne skole inddrages på alle klassetrin i
forbindelse med skoleårets planlægning.

Udvalget har desuden løbende
fulgt udviklingen i antallet af unge i kommunale fritidstilbud. Udvalget har på
det afsluttende møde noteret sig, at udviklingen på fritidsområdet generelt
følger de forventninger, der blev sat i forbindelse med implementeringen af
folkeskolereformen. Udviklingen ser ud som følger:

|  |  |  |  |
| --- | --- | --- | --- |
|  | Dækningsgrad før folkeskolereformen | Forventet dækningsgrad efter folkeskolereform | Faktisk dækningsgrad 2015/16 |
| Skolefritidsordning | 92 % | 90 % | 87 % |
| Klub 4 | 53 % | 40 % | 47 % |
| Klub 5 | 38 % | 20 % | 34 % |
| Klub 6 | 28 % | 10% | 25 % |

**ØKONOMI**

Sagen har ingen direkte økonomiske konsekvenser.

**INDDRAGELSE**

Udvalget, der bestod af repræsentanter fra foreninger,
politikere og relevante fagpersoner i [adresse], har drøftet oplæg og
løsningsforslag og hentet inspiration fra resten af landet. Udvalget besøgte i
april 2016 en række skoler og andre aktører i [adresse] for at se den
åbne skole i praksis.

**INDSTILLING**

Direktøren for Børn og Skole indstiller til Byrådet:

1. At forslaget fra Udvalget for samspil mellem skoler, fritid og foreningsliv
til vision og anbefalinger for arbejdet med den åbne skole godkendes.

**BESLUTNING**

***Kultur- og Fritidsudvalget, 7. marts 2017:***

Fraværende:Bertil Winther

Indstilles godkendt.

***Børne- og Skoleudvalget, 9. marts 2017:***

Fraværende:Ingen

Indstilles godkendt.

***Økonomiudvalget, 22. marts 2017:***

Fraværende:Bertil Winther

Indstilles godkendt.

**Bilag**

|  |  |
| --- | --- |
| Pjece om den åbne skole | 710-2017-51718 |